Regissør Damien Chazelle ønsket å hylle de klassiske filmmusikalene han vokste opp med. Han skrev manuset til i 2010. Formålet med filmen var «å ta den gamle musikalen og plassere den i virkeligheten, hvor ting ikke alltid løser seg». Chazelle ville hylle de kreative menneskene som flytter til Los Angeles for å oppfylle drømmene sine. Han fikk ideen da han studerte ved Harvard University med klassekameraten Justin Hurwitz. De spilte videre på konseptet i Chazelles debutfilm , om en jazzmusiker i Boston. Han ble inspirert av filmer fra 1920-årene som hyllet storbyer, som for eksempel (1921) og (1929). Chazelle og Hurwitz flyttet til Los Angeles i 2010 og fortsatte arbeidet med filmplanene. Handlingen ble flyttet fra Boston til Los Angeles, og Chazelle forsøkte å framheve byens særpreg: trafikken, byveksten og himmelen.